Erik Simensen Høye

Erik Simensen Høye (født 12. mars 1837 i Øvre Rendal, død 25. mai 1910 i Øvre Rendal) var en gårdbruker som var ordfører i Øvre Rendal 1882-1885 og 1890-1893. 

Han overtok gården Midt-Høye (eller Høye Mellem) etter faren Simen i 1862, og drev den til sin død i 1910. Han døde av arsenikkforgiftning, da han forvekslet en flaske kamferbrennevin med en flaske med kreaturvask. Enka dev gården til sønnen Erik overtok i 1913. 

Erik Høye vikarierte en kort periode som lensmann, og er oppført som det i folketellingen for 1875. Han var styreformann i det første styret for Øvre Rendalens Sparebank, som startet sin virksomhet i 1897.

Referanser 

Ordførere i Rendalen